ඔහු කොමිසමට පෙන්වා දුන්නේ පසුව චුන්නාකම් පොලිස් බල ප්‍රදේශයේ 2011 වසරේදී සිදු වූ කොල්ලකෑමක් සම්බන්ධයෙන් අත්අඩංගුවට ගනු ලැබූ සැකකරුවෙකු, පොලිස් අත් අඩංගුවෙන් මිදී පලා යෑමේ දී දියේ ගිලී මිය යෑමේ සිද්ධියක් සම්බන්ධයෙන් තමා ඇතුළු නිලධාරින් 05  දෙනෙකු වසර 10 කාලයක් සදහා සිර ගත කළේද විජයකලා මහේෂ්වරන්ගේ බලපෑම මත විය හැකි බවයි.මේ සියලූ‍ සිදුවීම් හිටපු අමාත්‍ය විජයකලා මහේෂ්වරන්ගේ බලපෑම මත අපරාධ පරීක්ෂණ දෙපාර්තමේන්තුවේ හිටපු ප්‍රධාන පොලිස් පරීක්ෂක නිශාන්ත සිල්වා විසින් සිදුකල බව ද සාක්ෂිකරු ප්‍රකාශ කළා.එම කරුණු සලකා බැලූ කොමිසම හිටපු රාජ්‍ය අමාත්‍ය විජයකලා මහේෂ්වරන් හා 2015 පාර්ලිමේන්තු මැතිවරණයට එක්සත් ජාතික අපේකෂකයෙක් ලෙස ඉදිරිපත් වූ කුමරන් සර්වානන්දන්ට ද සැප්තැම්බර් 17වන දා කොමිසම හමුවේ පෙනී සිටින ලෙස සිතාසි නිකුත් කළා.